Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -3. …
2 ก.ค. 2562

Tactical Move
เดินเกมกลยุทธ์บ่าย
SET Index ปรับลดลง -3.87 จุด (-0.22%) ปิดภาคเช้าที่ 1,737.04 จุด ด้วยมูลค่าการซื้อขาย 34,130.42 ล้านบาท
Most Positive Impact: GULF (+1.04 จุด), CPALL (+0.66 จุด), GPSC (+0.26 จุด)
Most Negative Impact: PTT (-1.39 จุด), PTTEP (-0.77 จุด), AOT (-0.7 จุด)
เมื่อคืนสำนักงานคณะผู้แทนการค้าสหรัฐฯเตรียมเรียกเก็บภาษีนำเข้ากับ EU เพิ่มเติมอีก 4 พันล้านเหรียญ เพื่อตอบโต้การสนับสนุนอุตสาหกรรมการบินของ EU โดยจะมีการทำประชาพิจารณ์วันที่ 5 ส.ค. กดดันค่าเงินยูโรให้อ่อนค่าส่งผลให้ Dollar Index แข็งค่าขึ้น
สภาผู้ส่งสินค้าทางเรือแห่งประเทศไทย (สรท.) ปรับลดประมาณการส่งออกไทยในปีนี้ลดลงเหลือ -1% จากเดิมที่เคยคาดโต 1% หลังมูลค่าการส่งออกในเดือนพ.ค.62 ยังคงหดตัวต่อเนื่อง และผลกระทบจากปัญหาสงครามการค้าระหว่างสหรัฐฯ-จีน (อินโฟเควสท์)
กลุ่มพลังงานมีการพักตัวลง หลังกลุ่ม OPEC ตัดสินใจขยายเวลาการลดกำลังการผลิตน้ำมันออกไปอีก 9 เดือน ซึ่งตลาดรับรู้ประเด็นนี้ไปก่อนบ้างแล้วตั้งแต่ซาอุดิอาราเบียและรัสเซียพูดคุยกันที่การประชุม G20 จึงมีการแบ่งขายทำกำไรออกมา
แนวโน้มตลาดบ่าย
มุมมองตลาดบ่ายนี้ คาด SET Index แกว่งตัวในกรอบ 1,730-1,745 จุด รอปัจจัยบวกใหม่ โดยมีประเด็นต้องติดตามคือการเดินหน้าแก้ปัญหาข้อพิพาทการค้าสหรัฐฯ-จีนในระยะต่อๆไป นอกจากนี้ติดตามทิศทางนโยบายการเงินของของต่างประเทศ โดยล่าสุดธนาคารกลางออสเตรเลียมีมติปรับลดอัตราดอกเบี้ยนโยบายลง 0.25% สู่ระดับ 1.0% ในระยะถัดไปจะเป็นคิวของธนาคารกลางอินโดนีเซีย(17-18 ก.ค.) และธนาคารกลางสหรัฐฯ(30-31 ก.ค.) หากมีการลดอัตราดอกเบี้ยจะกดดันให้การประชุมกนง.วันที่ 7 ส.ค. ต้องพิจรณาเรื่องอัตราดอกเบี้ยของไทย
กลยุทธ์การลงทุนทยอยสะสมหุ้นในกลุ่มต่อไปนี้
1) กลุ่มหุ้นที่อิงการบริโภคในประเทศ CPALL HMPRO CPF CPN AP
2) กลุ่มหุ้นที่อิงกับโครงสร้างพื้นฐานและสาธารณูปโภค AMATA FPT STEC CK BGRIM DTAC BTS
3) กลุ่มปันผลสูง ได้ประโยชน์จากเทรนดอกเบี้ยขาลง และมีเงินไหลเข้าจากกองทุนตราสารหนี้หลังโดนเก็บภาษี 15% ได้แก่ JASIF TFFIF ABPIF JAS QH ADVANC INTUCH SCB TISCO BGC
4) กลุ่ม Laggard play ROBINS BJC CENTEL TRUE ORI
5) กลุ่มที่มีปัจจัยบวกเฉพาะตัว PTT RJH SYNEX AOT GUNKUL PRM MINT
6) Pair trade strategy แนะนำ Long BTS/Short BEM (ตลาด priced in การต่อสัมปทานทางด่วนของ BEM แล้วขณะที่ BTS จะได้ต่อสัมปทานสีเขียว), Long STEC/Short CK (STEC งบดุลแข็งแกร่งพร้อมประมูลงานใหม่)
ประเด็นเศรษฐกิจที่น่าติดตาม วันพุธติดตามดุลการค้าสหรัฐฯประจำเดือน พ.ค. คาดขาดดุล 5.4 หมื่นล้านเหรียญ วันศุกร์ติดตามตัวเลขการว่างงานของสหรัฐฯ
หุ้นแนะนำ SYNEX DTAC GLOBAL